|  |  |  |
| --- | --- | --- |
| REPUBLIKA HRVATSKAVUKOVARSKO-SRIJEMSKA ŽUPANIJAEKONOMSKA ŠKOLA VUKOVAR | Logotip | adresa: Stjepana Filipovića 6, 32010 Vukovar, ( p.p.17)tel.: (032) 423-019; 423-305; 423-306 fax: 421-032e-mail: ured@ekonomska-skola-vukovar.hr web-stranica: [www.ss-ekonomska-vu.skole.hr](http://www.ss-ekonomska-vu.skole.hr) OIB: 94881148856 MB: 1417207žiro račun: HR402484008-1105392908  |

KLASA: 115-01/20-01/4

URBROJ: 2196-99-20-01

Vukovar, 3. rujna 2020. godine

Na temelju članka 116. Statuta Ekonomske škole Vukovar, Modela i preporuka za rad u uvjetima povezanih s COVID-19 za školsku godinu 2020./2021 koje je donijelo Ministarstvo znanosti i obrazovanja u kolovozu 2020. g i Preporuka Hrvatskog zavoda za javno zdravstvo

v.d. ravnateljica Ekonomske škole Vukovar donosi

**EPIDEMIOLOŠKE MJERE ZA DJELATNIKE EKONOMSKE ŠKOLE VUKOVAR TIJEKOM NASTAVNE GODINE 2020./2021. DOK TRAJE PROGLAŠENA EPIDEMIJA COVID-19 VIRUSA**

# PRIJE DOLASKA NA POSAO U ŠKOLU

# 1. Svi djelatnici obavezni su mjeriti tjelesnu temperaturu svaki dan prije dolaska na posao te u slučaju povećane tjelesne temperature ne dolaze na posao, već se javljaju telefonom ravnatelju i izabranom liječniku obiteljske medicine. Škola će također voditi evidenciju o temperaturi prilikom svakog ulaska i izlaska iz škole.

# 2. S povišenom tjelesnom temperaturom, respiratornim simptomima i drugim simptomima zarazne bolesti nije dozvoljeno raditi, brinuti se o djeci, niti dolaziti u prostor poslodavca, odnosno škole.

# 3. Ponijeti maske za lice – ako su perive maske djelatnik treba brinuti da budu oprane i spremne za korištenje za naredni radni dan.

# 4. Pridržavati se kod dolaska na posao svih propisanih epidemioloških mjera kod korištenja javnog prijevoza, te koristiti maske u slučaju prijevoza osobnim automobilom s više djelatnika u autu i izbjegavati bilo kakav fizički kontakt kod putovanja u/iz škole.

# POSTUPAK KOD ULASKA/IZLASKA DJELETNIKA U ŠKOLU

1. Stavljanje maske na lice prije ulaska u školu. Maske za lice potrebno je nositi pravilno i to tako da cijelo vrijeme prekrivaju usta i nos.
2. Dezinfekcija ruku
3. Mjerenje temperature bezkontaktnim toplomjerom i unošenje podataka u evidenciju na ulazu i izlazu iz škole. U evidenciju se također upisuje ukoliko netko ima respiratorne probleme.
4. Izbjegavanje zadržavanja i grupiranja na ulazu u školu.
5. Djelatnik koji je završio s nastavom treba u što je moguće kraćem roku, bez bespotrebnog zadržavanja i komunikacije s drugim djelatnicima napustiti školu, osim u slučaju čekanja javnog prijevoza ili drugog djelatnika s kojim zajedno putuje.

**ZA VRIJEME BORAVKA DJELATNIKA U ŠKOLI IZVAN UČIONICE**

1. Obvezno je nošenje maske prilikom prolaska hodnikom, holom, drugim zajedničkim prostorijama, kada je u njima prisutno više djelatnika, kod međusobne komunikacije djelatnika i komunikacije djelatnika s drugim odraslim osobama.

2. Održavanje fizičke distance 2m prema svim djelatnicima, učenicima i drugim osobama koje dolaze u školu.

3. Izbjegavati bilo kakav fizički kontakt s drugim djelatnicima, učenicima i drugim osobama koje dolaze u školu.

4. Izbjegavati bilo kakvo grupiranje - boravak u istoj prostoriji s drugim osobama (zbornica) i u slučaju potrebe koristiti ostale slobodne prostore škole u vrijeme kad učitelj nema nastavu.

5. Dobro i redovito provjetravati prostorije u kojima boravimo ili se nalazi veći broj djelatnika u isto vrijeme.

6. Voditi brigu (spremačice dežurni nastavnici, nastavnici koji nemaju nastavu, svi ostali djelatnici) da u školu ne smiju ulaziti neovlaštene osobe, što podrazumijeva sve druge osobe osim djelatnika škole i učenika U školu iznimno može ući roditelj ili druga osoba koja ima nužan i neodgodiv razlog, o čemu odlučuje ravnatelj ili dežurni nastavnik ili osoba koju za to ovlasti ravnatelj.

7. Svim djelatnicima, odnosno nastavnicima koji ne predaju u nekom razrednom odjelu, zabranjen je ulazak u prostor učionice gdje se odvija nastava.

8. U slučaju prolaska učenika nekog razrednog odjela na nastavu u školsko dvorište ili u sportsku dvoranu ili odlaska učenika na toalet hodnikom ili kod ulaska/izlaska učenika iz škole, djelatnici škole, odnosno nastavnici koji ne predaju tom razrednom odjeljenju udaljavaju se što je više moguće od učenika.

9. Kod korištenja zajedničke opreme u prostorima zbornice ili drugim zajedničkim prostorima ili u učionicama kad u nju ulazi više nastavnika nastavnik bi trebao dezinficirati ruke prije i poslije korištenja iste. Koristiti vlastiti pribor za jelo, šalice i čaše.

10. Oprati ruke sapunom i tekućom vodom nakon nastave s jednom razrednom skupinom, odnosno prije ulaska u drugu razrednu skupine i u svim drugim slučajevima kada je to potrebno radi održavanja higijene ruku.

11. Pridržavati se uputa o organizaciji nastave i izbjegavati sve aktivnosti izvan razreda koje bi narušile održavanje epidemioloških mjera.

**ZA VRIJEME BORAVKA UČITELJA U UČIONICI**

1. Maske za lice su obvezne u učionici za nastavnike i u slučaju kada se u razredu izvode aktivnosti ili je situacija takva da nije moguće održavati razmak od 2 metra. Maske za lice u učionici mogu nositi i svi ostali nastavnici koji to žele i smatraju potrebnim.

2. Učenike tijekom nastavnog procesa upozoravati i ukazivati na potrebu pridržavanja epidemioloških mjera koje su za njih propisane.

3. Voditi računa o redovitom provjetravanju prostorija tijekom nastave, a kada je to moguće ostaviti otvorene prozore tijekom nastave.

4. Održavati fizičku distancu prema učenicima tijekom nastave od 2 metra.

5. Pridržavati se uputa o organizaciji nastave i izbjegavati svaki način rada u razredu koji bi narušio održavanje epidemioloških mjera.

**POSTUPANJE U SLUČAJU SUMNJE U ZARAZU**

1. Postupanje u slučaju sumnje u zarazu kod učenika propisano je u epidemiološkim mjerama za učenike i roditelje. U slučaju prijave učenika predmetnom profesoru ili nekom drugom djelatniku škole u sumnju na simptome Covid-19 zaraze, osoba kojoj je upućena navedena sumnja dužna je izolirati učenika u posebnu prostoriju za izolaciju, osoba koja je učenika izolirala o tome obavještava stručnog suradnika koji obavještava roditelje i ravnatelja škole. Stručni suradnik vodi evidencijski list o navedenom.

2. Prostorija za izolaciju u školi je učionice **5.1.**

3. Kod pojave znakova bolesti koji upućuju na moguću zarazu COVID-19 (povišena tjelesna temperatura –mjerena bezkontaktnim toplomjerom 37.3, i veća od navedenoga, simptomi respiratornih bolesti kašalj, poteškoće u disanju, grlobolja, poremećaj osjeta njuha i okusa i gastrointestinalne smetnje – proljev, povraćanje i bol u trbuhu) kod djelatnika, on je odmah i neodgodivo dužan napustiti ustanovu ukoliko se nalazi u školi na radnom mjestu i to na način da odmah telefonski ili na drugi najprimjereniji način o tome obavijesti ravnatelja ili dežurnog nastavnika, stavi masku, ne dodiruje nikakve površine u školi i najkraćom mogućom rutom bez zadržavanja i razgovora s bilo kime napušta školu. Djelatnik je odmah po napuštanju škole dužan telefonom se javiti izabranom liječniku obiteljske medicine koji odlučuje o testiranju.

4. Ukoliko djelatnik utvrdi mogućnost zaraze kod kuće, ostaje kod kuće i javlja se telefonom upravi škole i izabranom liječniku obiteljske medicine koji odlučuje o testiranju.

5. Kad se kod djelatnika utvrdi zaraza COVID-19, postupa se sukladno odluci nadležnog epidemiologa. Za sve osobe kod koji se utvrdi da su bile u bliskom kontaktu sa zaraženom osobom u vrijeme kad je osoba mogla biti zarazna izriče se mjera samoizolacije.

6. Djelatnik kojeg odredi ravnatelj da privremeno nastavi rad u razredu kod djelatnika koji je napustio školu zbog sumnje u zarazu dužan je kod ulaska u učionicu u kojoj je zaraženi djelatnik boravio staviti masku, odmah otvoriti sve prozore, dezinficirati sve dodirne radne površine i nastaviti rad s učenicima u učionici.

7. O daljnjem postupanju kada se kod djelatnika utvrdi zaraza COVID-19, postupa se sukladno odluci nadležnog epidemiologa u svezi određivanja samoizolacije za osobe koje su bile u bliskom kontaktu sa zaraženim djelatnikom.

Ovaj dokument sadrži epidemiološke mjere za djelatnike, dok se sve druge upute o početku nastave, organizaciji ulaska i izlaska učenika, trajanju sati, odmora i smjena, dolasku i odlasku učenika i djelatnika iz škole, korištenju i rasporedu korištenja učionica, rasporedu čišćenja i dezinfekcije učionica i dvorane, načinu odvijanja prehrane, odlaska na toalet i odmore učenika nalaze u posebnom dokumentu Organizacija rada škole u šk. god. 2020./2021. u vrijeme proglašenja pandemije Covid-19 virusa.

Svi nastavnici dužni su se upoznati i pridržavati ovih mjera, kao i mjera propisanih u dokumentu za učenike i roditelje te uputa o organizaciji rada škole.

 v. d ravnateljice:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Sanja Matičić, dipl. teol.